text: D-A-D og Carpark North kommer til Jelling
  27 december 2013 kl. 10.45
  Jelling Musikfestival hiver to store danske rocknavne til festivallen. De har desuden sikret sig det nye rocknavn Go Go Berlin.
  Er man fan af dansk rock, er der noget at glæde sig til i Jelling. D-A-D, Carpark North og Go Go Berlin kommer på plakaten til 2014-udgaven af festivallen.
  D-A-D har spillet på den danske rockscene i 30 år, siden de debuterede på Musikcaféen i København. Siden har de udgivet 11 studiealbums og givet et utal af koncerter.
  Carpark North blev dannet i 1999 og fik andenpladsen ved DM i Rock 2000. De fik deres helt store gennembrud i 2003, hvor de udgav albummet med hittet Transparent And Glasslike.
  Go Go Berlin er et rockband med århusianske rødder. De udgav deres debutalbum New Gold i september. Go Go Berlin spiller melodisk og medrivende rock af den absolut mest tidløse og 70'er-klassiske slags, som man kender den fra bands som The Doors og Led Zeppelin.
  FAKTA
  Jelling Musikfestival 2014 afholdes fra 28.maj ? 31. maj 2014 (Kr. Himmelfart).Offentliggjorte navne: L.O.C., Rasmus Seebach, Thomas Helmig, D-A-D, Carpark North & Go Go Berlin
  Jelling Musikfestivals hjemmeside
  Jelling Musikfestivals facebookside
  